greek_downloads/Οικονομική Έκθεση ΑΔΜΗΕ ΣΥΜΜΕΤΟΧΩΝ Α.Ε. (2023,Εξαμηνιαία,Μητρική)/images/page_10.png
10 
Με τις συνέπειες της κλιματικής αλλαγής να είναι ορατές μέσω της εκδήλωσης έντονων καιρικών φαινομένων ολοένα 
και πιο συχνά, η ανάγκη για θωράκιση της χώρας από τις καταστροφικές της συνέπειες μοιάζει περισσότερο επιτακτική 
από ποτέ άλλοτε. Ο Όμιλος ΑΔΜΗΕ έχει γι’ αυτό τον λόγο προγραμματίσει αυξημένο πλάνο συντηρήσεων, ώστε να 
υπάρχει αντοχή του Συστήματος έναντι των έντονων καιρικών φαινομένων.  
Ο ρόλος του ΑΔΜΗΕ είναι σημαντικός τόσο στο πλαίσιο των δράσεων προσαρμογής στην κλιματική αλλαγή, μέσω της 
συντήρησης και ανανέωσης των παγίων και τη βελτίωση της ανθεκτικότητας του Συστήματος Μεταφοράς, όσο και 
αναφορικά με τις δράσεις αντιμετώπισης της κλιματικής αλλαγής, ως φορέας υλοποίησης των μεγάλων διασυνδέσεων 
της χώρας, οι οποίες θα επιτρέψουν την επιτάχυνση της ενεργειακής μετάβασης σε μια οικονομία χαμηλότερων 
εκπομπών άνθρακα, μέσω της αυξημένης διείσδυσης των ανανεώσιμων πηγών ενέργειας.  
Σύμφωνα με το Εθνικό Σχέδιο για την Ενέργεια και το Κλίμα, η χώρα στοχεύει στη δραστική μείωση των εκπομπών 
αερίων του θερμοκηπίου προκειμένου να επιτευχθεί σε εθνικό επίπεδο η μετάβαση σε μία οικονομία κλιματικής 
ουδετερότητας έως το έτος 2050.  
Ο Όμιλος ΑΔΜΗΕ, ως φορέας υλοποίησης των μεγάλων διασυνδέσεων της χώρας, ανοίγει τον δρόμο για τις πράσινες 
επενδύσεις και την αύξηση της ενσωμάτωσης των ΑΠΕ στο ΕΣΜΗΕ, με πολλά και σημαντικά οφέλη για την κοινωνία, 
το περιβάλλον και την οικονομία. Ειδικότερα, μέσω των διασυνδέσεων και της αύξησης της ενσωμάτωσης των ΑΠΕ, 
επιτυγχάνεται μείωση του κόστους παραγωγής ενέργειας, μείωση της έντασης άνθρακα (απανθρακοποίηση), 
βελτίωση της ενεργειακής ασφάλειας της χώρας καθώς και μείωση της επιβάρυνσης της ατμόσφαιρας, τοπικά και 
ευρύτερα, μέσω της μείωσης των αέριων εκπομπών λόγω καύσης ορυκτών καυσίμων.  
Τέλος, σημαντική προτεραιότητα του Δεκαετούς Προγράμματος Ανάπτυξης αποτελεί η διασύνδεση των νησιών του 
Αιγαίου με το Ηπειρωτικό Σύστημα. Με αυτές τις διασυνδέσεις αντιμετωπίζεται η ηλεκτρική απομόνωσή τους, 
αυξάνεται η αξιοπιστία της τροφοδότησης, μειώνεται το κόστος της παραγόμενης ενέργειας και κατά συνέπεια το 
κόστος των ΥΚΩ, προστατεύεται το περιβάλλον και αξιοποιείται το υψηλό δυναμικό των ΑΠΕ. Παράλληλα με την άρση 
της «ηλεκτρικής απομόνωσης» του νησιωτικού χώρου του Αιγαίου, αυξάνεται το μέγεθος της εγχώριας αγοράς 
ηλεκτρικής ενέργειας.  
Ο ρόλος του Ομίλου είναι σήμερα καθοριστικός για την υλοποίηση των σχεδίων αυτών και την επίτευξη των στόχων, 
κάτι το οποίο θα συνεχίσει να ισχύει και στο μέλλον σε ακόμα μεγαλύτερο βαθμό. 
3. Προβλεπόμενη εξέλιξη της Εταιρείας 
Προοπτικές για το Β’ εξάμηνο του 2023 
Δεδομένης της φύσης των δραστηριοτήτων αλλά και της υγιούς χρηματοοικονομικής κατάστασης της Εταιρείας για το 
2023 η Διοίκηση θα προσπαθήσει να διατηρήσει την κερδοφόρα πορεία της.  
4. Συναλλαγές και υπόλοιπα με συνδεδεμένα μέρη 
H Εταιρεία είχε τις κατωτέρω συναλλαγές εντός της περιόδου με την ΑΔΜΗΕ A.E., στο πλαίσιο των συνήθων 
επιχειρηματικών δραστηριοτήτων της (Σημείωση 18). Συνδεδεμένα μέρη θεωρούνται επίσης και τα μέλη διοικητικών, 
διαχειριστικών και εποπτικών συμβουλίων, με βάση το ΔΛΠ 24 “Συνδεδεμένα Μέρη”. Κατά την κλειόμενη ενδιάμεση 
περίοδο, δόθηκαν αμοιβές Δ.Σ. στα μέλη Δ.Σ. , δεν υφίστανται οφειλόμενες αμοιβές Δ.Σ. και δεν  έχουν χορηγηθεί 
δάνεια σε μέλη του Δ.Σ. ή σε λοιπά διευθυντικά στελέχη της Εταιρείας (ή στους άμεσους συγγενείς αυτών). 
Δεν υπάρχουν ουσιώδεις συναλλαγές που να μην έχουν πραγματοποιηθεί υπό τους συνήθεις όρους της αγοράς.
<div>
<p>Με τις συνέπειες της κλιματικής αλλαγής να είναι ορατές μέσω της εκδήλωσης έντονων καιρικών φαινομένων ολοένα</p>
<p>και πιο συχνά, η ανάγκη για θωράκιση της χώρας από τις καταστροφικές της συνέπειες μοιάζει περισσότερο επιτακτική</p>
<p>από ποτέ άλλοτε. Ο Όμιλος ΑΔΜΗΕ έχει γι’ αυτό τον λόγο προγραμματίσει αυξημένο πλάνο συντηρήσεων, ώστε να</p>
<p>υπάρχει αντοχή του Συστήματος έναντι των έντονων καιρικών φαινομένων.</p>
<p>Ο ρόλος του ΑΔΜΗΕ είναι σημαντικός τόσο στο πλαίσιο των δράσεων προσαρμογής στην κλιματική αλλαγή, μέσω της</p>
<p>συντήρησης και ανανέωσης των παγίων και τη βελτίωση της ανθεκτικότητας του Συστήματος Μεταφοράς, όσο και</p>
<p>αναφορικά με τις δράσεις αντιμετώπισης της κλιματικής αλλαγής, ως φορέας υλοποίησης των μεγάλων διασυνδέσεων</p>
<p>της χώρας, οι οποίες θα επιτρέψουν την επιτάχυνση της ενεργειακής μετάβασης σε μια οικονομία χαμηλότερων</p>
<p>εκπομπών άνθρακα, μέσω της αυξημένης διείσδυσης των ανανεώσιμων πηγών ενέργειας.</p>
<p>Σύμφωνα με το Εθνικό Σχέδιο για την Ενέργεια και το Κλίμα, η χώρα στοχεύει στη δραστική μείωση των εκπομπών</p>
<p>αερίων του θερμοκηπίου προκειμένου να επιτευχθεί σε εθνικό επίπεδο η μετάβαση σε μία οικονομία κλιματικής</p>
<p>ουδετερότητας έως το έτος 2050.</p>
<p>Ο Όμιλος ΑΔΜΗΕ, ως φορέας υλοποίησης των μεγάλων διασυνδέσεων της χώρας, ανοίγει τον δρόμο για τις πράσινες</p>
<p>επενδύσεις και την αύξηση της ενσωμάτωσης των ΑΠΕ στο ΕΣΜΗΕ, με πολλά και σημαντικά οφέλη για την κοινωνία,</p>
<p>το περιβάλλον και την οικονομία. Ειδικότερα, μέσω των διασυνδέσεων και της αύξησης της ενσωμάτωσης των ΑΠΕ,</p>
<p>επιτυγχάνεται μείωση του κόστους παραγωγής ενέργειας, μείωση της έντασης άνθρακα (απανθρακοποίηση),</p>
<p>βελτίωση της ενεργειακής ασφάλειας της χώρας καθώς και μείωση της επιβάρυνσης της ατμόσφαιρας, τοπικά και</p>
<p>ευρύτερα, μέσω της μείωσης των αέριων εκπομπών λόγω καύσης ορυκτών καυσίμων.</p>
<p>Τέλος, σημαντική προτεραιότητα του Δεκαετούς Προγράμματος Ανάπτυξης αποτελεί η διασύνδεση των νησιών του</p>
<p>Αιγαίου με το Ηπειρωτικό Σύστημα. Με αυτές τις διασυνδέσεις αντιμετωπίζεται η ηλεκτρική απομόνωσή τους,</p>
<p>αυξάνεται η αξιοπιστία της τροφοδότησης, μειώνεται το κόστος της παραγόμενης ενέργειας και κατά συνέπεια το</p>
<p>κόστος των ΥΚΩ, προστατεύεται το περιβάλλον και αξιοποιείται το υψηλό δυναμικό των ΑΠΕ. Παράλληλα με την άρση</p>
<p>της «ηλεκτρικής απομόνωσης» του νησιωτικού χώρου του Αιγαίου, αυξάνεται το μέγεθος της εγχώριας αγοράς</p>
<p>ηλεκτρικής ενέργειας.</p>
<p>Ο ρόλος του Ομίλου είναι σήμερα καθοριστικός για την υλοποίηση των σχεδίων αυτών και την επίτευξη των στόχων,</p>
<p>κάτι το οποίο θα συνεχίσει να ισχύει και στο μέλλον σε ακόμα μεγαλύτερο βαθμό.</p>
<p>3. Προβλεπόμενη εξέλιξη της Εταιρείας</p>
<p>Προοπτικές για το Β’ εξάμηνο του 2023</p>
<p>Δεδομένης της φύσης των δραστηριοτήτων αλλά και της υγιούς χρηματοοικονομικής κατάστασης της Εταιρείας για το</p>
<p>2023 η Διοίκηση θα προσπαθήσει να διατηρήσει την κερδοφόρα πορεία της.</p>
<p>4. Συναλλαγές και υπόλοιπα με συνδεδεμένα μέρη</p>
<p>H Εταιρεία είχε τις κατωτέρω συναλλαγές εντός της περιόδου με την ΑΔΜΗΕ A.E., στο πλαίσιο των συνήθων</p>
<p>επιχειρηματικών δραστηριοτήτων της (Σημείωση 18). Συνδεδεμένα μέρη θεωρούνται επίσης και τα μέλη διοικητικών,</p>
<p>διαχειριστικών και εποπτικών συμβουλίων, με βάση το ΔΛΠ 24 “Συνδεδεμένα Μέρη”. Κατά την κλειόμενη ενδιάμεση</p>
<p>περίοδο, δόθηκαν αμοιβές Δ.Σ. στα μέλη Δ.Σ. , δεν υφίστανται οφειλόμενες αμοιβές Δ.Σ. και δεν  έχουν χορηγηθεί</p>
<p>δάνεια σε μέλη του Δ.Σ. ή σε λοιπά διευθυντικά στελέχη της Εταιρείας (ή στους άμεσους συγγενείς αυτών).</p>
<p>Δεν υπάρχουν ουσιώδεις συναλλαγές που να μην έχουν πραγματοποιηθεί υπό τους συνήθεις όρους της αγοράς.</p>
</div>